EkBass/fiwiki-20250220-pages-articles huggingface dataset:
Abu Ayyub al-Masri

Abu Ayyub al-Masri (noin 1968 – 18. huhtikuuta 2010) (arab.أبو أيوب المصري ), tunnetaan myös nimellä Abu Hamza al-Mujahir, oli egyptiläinen islamisti, joka oli Irakin al-Qaidan johtaja vuodesta 2006 kuolemaansa 2010 asti. Hän nousi Irakin al-Qaidan johtoon edeltäjänsä jordanialaisen Abu Musab al-Zarqawin kuoltua Yhdysvaltain armeijan ilmaiskussa 7. kesäkuuta 2006. Kesäkuussa 2006 Yhdysvallat asetti tarjolle 5 miljoonan dollarin tappopalkkion hänestä. Yhdysvaltain armeija kuvaili Abu Ayyub al-Masria edeltäjänsä Abu Musabin läheiseksi apuriksi. Abu Ayyub kouluttautui Afganistanissa ja oli yksi Bagdadin al-Qaidan perustajista. Abu Ayyub sai surmansa huhtikuussa 2010 Irakin ja Yhdysvaltain joukkojen yhteisoperaatiossa Tikritin lähellä Salah al- Dinin maakunnassa. Samassa operaatiossa kuoli myös Irakin islamilainen valtio -ryhmän johtaja Abu Omar al-Baghdadi. Irakin pääministeri Nuri al-Maliki kertoi Yhdysvaltain armeijan tutkijoiden vahvistaneen surmansa saaneiden henkilöllisyyden DNA-testeillä. Abu Ayyubin kuolemasta tai kiinniotosta oli uutisoitu aikaisemminkin, mutta kyseiset tiedot osoittautuivat myöhemmin vääriksi. Helmikuussa 2007 hänen huhuttiin kuolleen tai haavoittuneen taisteluissa, mutta sekä Yhdysvallat että Irakin al-Qaida kiistivät väitteet. 1. toukokuuta Irakin sisäministeriö kertoi Abu Ayyub al-Masrin saaneen surmansa Irakin kapinallisjoukkojen keskinäisessä välienselvittelyssä Bagdadin pohjoispuolella. Yhdysvaltain armeija ei kyennyt vahvistamaan tietoa. Toukokuussa 2008 irakilaisviranomaiset puolestaan kertoivat hänen joutuneen pidätetyksi Mosulissa, mutta Yhdysvaltain sotilasviranomaiset kumosivat tiedon nopeasti. == Lähteet == Luokka:Egyptiläiset terroristit Luokka:Irakin sota Luokka:1960-luvulla syntyneet Luokka:Vuonna 2010 kuolleet
Ragnar Östberg

Ragnar Östberg (14. heinäkuuta 1866 Tukholma – 5. helmikuuta 1945 Tukholma) oli ruotsalainen arkkitehti. Hänet tunnetaan kansallisromanttisen liikkeen vahvana edustajana. Östbergin suunnittelemista rakennuksista tunnetuin on Tukholman kaupungintalo. Luokka:Ruotsalaiset arkkitehdit Luokka:Vuonna 1866 syntyneet Luokka:Vuonna 1945 kuolleet
Seppo Vesterinen

Seppo Vesterinen (16. syyskuuta 1948 Lahti – 2. huhtikuuta 2020 Tammisaari) oli suomalainen yhtyemanageri, tuottaja ja erityisesti rock-musiikin asiantuntija. Parhaiten hänet muistetaan Hanoi Rocksin, The Rasmus -yhtyeen sekä HIMin managerina. Vesterinen kuoli 71-vuotiaana huhtikuussa 2020 pitkäaikaisen sairauden seurauksena. == Ura == Seppo Vesterinen opiskeli elokuvaa aluksi Pariisissa 1968 seuraavana vuonna Brysselissä. 1970-luvun alkupuolella hän teki mainos- ja lyhytelokuvia Suomi-Filmille ja kantaaottavia elokuvia Suomi-Filmin kalustolla omiin nimiinsä. Vesterisen, Atte Blomin, Kari Karmasalon ja Kati Siikarlan kaupungin ja gryndereiden harjoittamaa asuntopolitiikkaa vastaan suunnattu Taistelu kaupungista sai 130 000 markkaa valtion laatutukea vuonna 1972. Tuki herätti keskustelua, koska se oli kuudennes kaikesta ja lisäksi työryhmä oli saanut käyttää Yleisradion kalustoa. Elokuvakontaktit johtivat Vesterisen Helsingin juhlaviikkojen ohjelmasihteeriksi vuonna 1972. Vesterinen toi ohjelmistoon aikansa viimeisimpiä kansainvälisiä artisteja, kuten Frank Zappan, Weather Reportin ja Andrzej Wajdan Hamletin. Vuonna 1974 hän järjesti omana ideanaan ensimmäisen kerran Kaivopuiston konsertit, jotka aloittivat edelleen jatkuvan Helsingin puistokonserttiperinteen. Vuonna 1980 Vesterinen ryhtyi Hanoi Rocksin manageriksi. Hän oli vaikuttunut nähtyään yhtyeen esiintyvän Tavastia- klubilla, jolle teki ohjelmistoa. Yhtye muutti ensin Ruotsiin ja sitten Englantiin. Englannin työparikseen Vesterinen otti Richard Bishopin, jonka kanssa perusti Lick Records -levy-yhtiön. Hanoi Rocks kuitenkin hajosi kesäkuussa 1985. Vesterinen jatkoi Andy McCoyn Cherry Bombz -yhtyeen managerina. Vesterinen edisti myös muiden suomalaisten yhtyeiden kuten Hearthillin, Boycottin, Smackin, Sielun Veljien ja The Nights of Iguanan ulkomaanvientiä. 1990-luvulla Vesterinen kiinnostui erilaisista teatteriproduktioista. Kun Kaapelitehdas vakiintui taiteen käyttöön, "Merikaapelihallia" alettiin käyttää näyttämönä, jonka ensimmäisistä suurtuotannoista Seppo Vesterinen kutsuttiin vastaamaan. Näitä suurtuotantoja olivat teatterikorkeakoulujen yhteistyöprojekti West Side Story ja Kari Heiskasen Drive or Die. Vuosina 1993–1995 Vesterinen toimi ensimmäisen Teatterikorkeakoulun esittävän taiteen tuottajakoulutuksen kurssinjohtajana. Seuraavaksi Vesterinen pyydettiin toteuttamaan Esa-Pekka Salosen johdolla uudistettuja Helsingin juhlaviikkoja. Hän tuotti Peter Sellarsin ohjaaman I Was Looking at the Ceiling and then I Saw the Sky -laulunäytelmän. Vesterinen vetäytyi Mustioon maaseudun rauhaan ja kasvatti kukkia, kunnes palasi takaisin musiikki- ja rockmaailmaan. Helsingin kulttuurivuoden 2000 ohjelmistoon Vesterinen toteutti Töölönlahden taidepuutarhat. Teatterimaailman jälkeen hän aloitti kesästä 1999 lähtien yhteistoiminnan HIM:in kanssa. Vesterinen oli toteuttamassa juuri tuona kesänä HIM:in Saksan läpimurtoa. Vuodesta 2003 lähtien hän toimi The Rasmuksen managerina. ==Lähteet== Luokka:Suomalaiset musiikkituottajat Luokka:Suomalaiset managerit Luokka:Hanoi Rocks Luokka:Vuonna 1948 syntyneet Luokka:Vuonna 2020 kuolleet
Polyrytmi

Polyrytmi on kahden tai useamman itsenäisen rytmin kuuluminen samaan aikaan. Alla esimerkki polyrytmiikasta, jossa toinen ääni, soitin, melodia tms. etenee kaksi- toinen kolmijakoisena. Joka kuudennella tahdinosalla molemmille esiintyjille tulee isku yhtaikaa. Polyrytmejä esiintyy tyypillisesti jazz- musiikissa sekä afrikkalaisessa kansanmusiikissa. Polyrytmi kahden suhteessa kolmeen Kolmen iskun rytmi X X X X X X X X X X X X Kahden iskun rytmi X X X X X X X X Luokka:Rytmi
XNA Framework

XNA Framework on Microsoftin kehittämä, oliopohjainen peliohjelmointiin tarkoitettu kirjasto. XNA-ohjelmia voidaan ohjelmoida .NET-yhteensopivilla kielillä. XNA on rakennettu DirectX:n päälle ja pyritty tekemään mahdollisimman yksinkertaiseksi ohjelmoida. Lisäksi XNA-ohjelmien tekemistä varten on tehty laajennuksia Visual Studioon. Tämä maksuton ja harrastajille tarkoitettu ohjelma on nimeltään XNA Game Studio Express. XNA Game Studiosta on olemassa pelitaloille myös täydellisempi versio. XNA-pelit toimivat PC:llä ja Xbox 360:ssä. Microsoft on antanut XNA Frameworkin vapaampaan käyttöön, joka on mahdollistanut sen, että Mono-hankkeen yhteydessä on voitu tehdä oma XNA Frameworkin kaltainen kirjasto, jolloin XNA-pelit toimivat myös muissa käyttöjärjestelmissä kuin Windowsissa. Microsoft lakkautti XNA:n kehityksen vuonna 2013. ==Aiheesta muualla== * XNA Developer Center * http://xbox.create.msdn.com/en-US/education/documentation * MSDN-dokumentaatio Luokka:Microsoftin ohjelmistot Luokka:.NET Framework
Diana Baumrind

Diana Baumrind (23. elokuuta 1927 New York, Yhdysvallat – 13. syyskuuta 2018) aloitti 1960-luvulla tutkimuksen vanhempien kasvatustyylin vaikutuksesta lasten psykososiaaliseen käyttäytymiseen. Baumrind jakoi kasvatustyylit kolmeen eri tyyppiin: määräävään, sallivaan ja auktoriteettiin perustuvaan. Määräävää kasvatustyyliä käyttävien vanhempien sana on laki ja he osoittavat lapsille todella niukasti myönteisiä tunteita ja hoivaa. Tutkimusten perusteella voidaan sanoa, että määräävästi kasvatetut lapset ovat tottelevaisia, mutta eivät onnellisia. Sallivaa kasvatustyyliä käyttävät vanhemmat eivät pidä lapsiaan kurissa ja vaativat heiltä vähän. Myöhemmin Baumrind on jakanut sallivan kasvatuksen hemmotteluksi ja laiminlyönniksi. Hemmottelevat vanhemmat hyväksyvät helposti lapsen toiveet ja impulssit. Tutkimusten perusteella hemmotelluilla lapsilla on vaikeuksia kontrolloida käyttäytymistään. Laiminlyövät vanhemmat eivät ota lapsen mielipiteitä huomioon, eivätkä ole kiinnostuneita lapsen tekemisistä. Auktoriteettiin perustuva kasvatus on paras mahdollinen. Lapsille asetetaan rajat ja säännöt, mutta vanhemmat kuuntelevat kuitenkin lapsenkin mielipiteitä asioista ja keskustelevat yhdessä asioista, eli säännöt ovat lähinnä demokraattisesti päätettyjä. Vanhemmat kannustavat lapsiaan. Tutkimusten mukaan näin kasvatetut lapset ovat tyytyväisiä itseensä ja tulevat hyvin muiden kanssa toimeen. ==Lähteet== * Kehittyvä ihminen (psykologia 2, WSOY) ===Viitteet=== Luokka:Yhdysvaltalaiset psykologit Luokka:Vuonna 1927 syntyneet Luokka:Vuonna 2018 kuolleet
Nokia DX 200

DX 200 on Nokia Networksin digitaalisten puhelinkeskusten tuotesarja. Niiden kehitystyö aloitettiin Televa -yrityksessä 1971 http://books.google.fi/books?id=I9_IbH37N94C&pg;=PA181&lpg;=PA181&dq;=telefenno&source;=bl&ots;=qO0kuI8TlN&sig;=JQ_8bvcGTIXvmI84PavNmoXWvAc&hl;=fi&sa;=X&ei;=Kv1jU9j7OYWyywOTh4DoCw&ved;=0CGsQ6AEwBw#v=onepage&q;=telefenno&f;=false. DX 200 on kehitetty vuonna 1978. Keskus on vikasietoinen. DX 200 -keskuksia käytetään ja kehitetään edelleen. Aiheesta vuonna 2015 julkaistun kirjan Nokian jalokivi mukaan vuosina 1980–2014 DX-liiketoiminnan arvo ylitti 40 miljardia euroa. Sama kirja kertoo keskuksen kehittämiseen käytetyn 50 tuhatta henkilötyövuotta ja nimeää keskuksen pääarkkitehdeiksi Keijo Olkkolan ja Lauri Melamiehen. ==Lähteet== ==Aiheesta muualla== *Kirja: Nokian hittituote sai kulmat kurttuun KGB:ssa ja CIA:ssa, Taloussanomat 12.10.2015 * Luokka:Nokia
Lars Montin

Lars Jonasson Montin (1723 Hisingen, Göteborg – 1785 Halmstad) oli ruotsalainen kasvitieteilijä ja lääkäri. Montin opiskeli Lundissa ja Uppsalassa ja valmistui lääketieteen tohtoriksi Lundissa 1751. Uppsalassa hän opiskeli Carl von Linnén johdolla. 1756 hän sai maakuntalääkärin viran Hallandista. Asessorin arvonimen hän sai 1782. Hän oli myös tiedeakatemian jäsen. 1749 Montin retkeili Linnén kanssa Pohjois-Ruotsissa, muun muassa Kalixissa. Hän kuvaili ja nimesi lukuisia kasveja, ja linnuista kiirunan vuonna 1776. == Lähteet == * Käsialanäyte * Linnén oppilaita * Barents Road Luokka:Ruotsalaiset ornitologit Luokka:Vuonna 1723 syntyneet Luokka:Vuonna 1785 kuolleet
AGA (yhtiö)

AGA on ruotsalainen kaasuntuotantoyhtiöHistoria - Tietoa AGAsta. Sillä on toimintaa kaikissa Pohjoismaissa sekä Baltian maissaTietoa AGAsta. Suomen pääkonttori sijaitsee EspoossaAsiakaspalvelu. Vuodesta 2000 alkaen AGA on ollut osa Linde-konsernia, jolla on noin 65 500 työntekijää yli 100 maassa. Vuonna 2014 Linden liikevaihto oli noin 17 miljardia euroa. AGA valmistaa ja markkinoi teollisuus-, erikois- sekä lääkkeellisiä kaasujaTuotteet. Teollisuuskaasuja käytetään hitsaamiseen, pakastamiseen, energiantuotantoon, lämmittämiseen, analysointiin, jäähdyttämiseen ja testaamiseen. Kaasuja käytetään mm. metallurgian prosesseissa, kemian- ja elintarviketeollisuudessa, ympäristönsuojelussa, lasin ja elektroniikan valmistuksessa, rakennusalalla, lääketeollisuudessa sekä tutkimus- ja kehitystyössä. Lääkkeellisiä kaasua (markkinoija Linde Healthcare) käytetään sairaanhoidossa ja kotisairaanhoidossa. AGAn yleisimpiä tuotteita ovat happi, typpi, argon, hiilidioksidi, asetyleeni, vety, nestekaasu sekä erikoiskaasut ja –seokset. Kaasuja toimitetaan suoraan asiakkaille niin pulloissa kuin nestemäisessä muodossa, isommille asiakkaille suoraan putkea pitkin. ==Historiaa== Teollisuusyritys AGA (Aktiebolaget Gasaccumulator) syntyi Ruotsissa vuonna 1904. Suomen tytäryhtiö perustettiin 1917; ensimmäinen asetyleenitehdas aloitti toimintansa 1919 ja happitehdas kolme vuotta myöhemmin. Yrityksen perustaja Gustaf Dalén kehitti kaasujen turvallisuuteen ja käyttöön liittyviä ratkaisuja, kuten asetyleenin turvallisen sideaineen ja aurinkoventtiilin (eräänlainen hämäräkytkin) kaasumajakkaan, jolla ohjattiin kaasuvalomajakoiden ja -poijujen valojen toimintaa automaattisesti. Tästä aurinkoventtiilistä Dalén sai Nobelin fysiikan palkinnon vuonna 1912. 1920-luvulta alkaen AGA laajeni vauhdilla ja laati keksintöjä toisensa perään. Majakoihin, radioihin ja televisioihin liittyvien tuotteiden lisäksi AGA on historiansa aikana valmistanut muun muassa filmiprojektoreita, etäisyysmittareita, periskooppeja, sydän-keuhkokoneita, akkuja ja lämpöpattereita. Kaasusektoriin AGA alkoi keskittyä 1960-luvulla. Päätehdas toimi Espoon Kilossa vuoteen 1996 asti. Porssitieto.fi aga-museum.nl == Lähteet == ==Aiheesta muualla== * AGAn kotisivut * AGAn kuluttajatuotteiden sivusto * Linden kotisivut Luokka:Ruotsalaiset teollisuusyritykset
Ostosriippuvuus

Ostosriippuvuus tai shoppailuriippuvuus (myös oniomania) tarkoittaa pakonomaista tarvetta ostaa. Riippuvuuden oireita voivat olla toistuva vastustamaton halu päästä ostoksille, ostamisen pakkomielteinen ajatteleminen, ostettujen tuotteiden piilottelu perheeltä, tavaroiden pois heittäminen ja palauttaminen, aiheeton vikojen valittelu, voimakas mielihyvän ja vapautumisen tunne oston yhteydessä sekä pettymys, masennus ja häpeä jonkin ajan päästä ostamisesta. Ostamisen tarpeen saattaa synnyttää esimerkiksi masennus tai hetkellinen vahvan tunteen purkaus. Riippuvuus voi aiheuttaa taloudellisia ongelmia, masennusta ja ongelmia ihmissuhteissa. Stanfordin yliopiston vuonna 2006 julkaiseman tutkimuksen mukaan ostosriippuvuus on miehillä lähes yhtä yleistä kuin naisilla. Tutkimuksen mukaan haastatelluista amerikkalaisista 5,5 % miehistä ja 6 % naisista täytti ostosriippuvuuden kriteerit. ==Katso myös== *Heräteostos ==Lähteet== ==Aiheesta muualla== * An Expanded Conceptualization and a New Measure of Compulsive Buying Journal of Consumer Research. 2008. * Nämä tunnetilat lisäävät ostosriippuvuuden syntymistä, www.terve.fi * Mikä laulaen tulee, City-lehti * Shoppailuun sairastuneet, Ava * Shoppailuriippuvuus, paihdelinkki.fi Luokka:Riippuvuudet
Mittanormaali

Mittanormaali on referenssi, johon vertaamalla voidaan tarkastaa ja kalibroida mittalaitteita. Mittanormaali voi olla mitattavasta suureesta riippuen kiintomitta (esimerkiksi punnus), mittauslaite (esimerkiksi laser), vertailuaine tai mittausjärjestelmä.Metrologian sanasto Kansalliset mittanormaalit verrataan kansainvälisen mittanormaalijärjestelmän referensseihin, ja kussakin maassa on sitten virallisia mittanormalilaboratorioita, joissa voidaan suorittaa vertailumittauksia.Lakiesitys 42/2006 == Lähteet == Luokka:Mittaaminen
Mazda RX-8

Mazda RX-8 oli Mazdan valmistama urheiluauto, aiemman RX-7 seuraaja. Autoa valmistettiin vuosina 2003-2012. Sen erikoisuus oli 1,3 litran wankelmoottori, joka tuotti vapaastihengittävänä 192 tai 231 hevosvoimaa. Mallin valmistus loppui, ainakin toistaiseksi, koska se ei alittanut tiukentuneita päästönormeja. Se oli oviensa suhteen erikoinen, siinä oli kahden etuoven lisäksi taaksepääsyä helpottavat kaksi pientä takareunastaan saranoitua lisäovea. Auto oli 2+2-paikkainen. == Moottorit == Eurooppa: * Standard-Power: Wankel, 2x654 cm3, 141 kW (192 hv) @ 7000 r/min, 220 Nm @ 5000 r/min * High- Power: Wankel, 2x654 cm3, 170 kW (231 hv) @ 8200 r/min, 211 Nm @ 5500 r/min Japani: * Standard-Power: Wankel, 2x654 cm3, 156 kW (210 hv) @ 8000 r/min, 196 Nm @ 6500 r/min * High-Power: Wankel, 2x654 cm3, 184 kW (250 hv) @ 8500 r/min, 216 Nm @ 7500 r/min ==Mitat== *Raideleveys (e/t): 1500/1505 mm *Akseliväli: 2700 mm *Leveys: 1770 mm *korkeus: 1340 mm *Pituus: 4430 mm *Omamassa: 1345-1390 kg ==Lähteet== RX-8 Luokka:Seulonnan keskeiset artikkelit Luokka:S-segmentin autot Luokka:2000-vuosikymmenen autot Luokka:2010-luvun autot
Steve McManaman

Steven ”Steve” McManaman (s. 11. helmikuuta 1972 Liverpool, Englanti) on englantilainen jalkapalloilija, pelipaikaltaan keskikenttäpelaaja. McManaman edusti urallaan Liverpoolia, Real Madridia ja Manchester Citya, jossa lopetti pelaajauransa vuonna 2005. Liverpoolissa pelatessaan hän oli mukana voittamassa FA Cupia vuonna 1992 ja liigacupia vuonna 1995. Real Madridissa hän oli mukana voittamassa kahdesti Mestarien liigaa ja liigamestaruutta sekä kerran Intercontinental Cupia, UEFA Super Cupia ja Espanjan supercupia. Englannin maajoukkuetta McManaman edusti 37 kertaa ja teki niissä kolme maalia. Englantia hän on edustanut arvokisoissa kolme kertaa: MM-kisoissa 1998 ja EM-kisoissa 1996 ja 2000. McManaman valittiin vuoden 1996 EM-kisojen parhaaksi pelaajaksi. == Lähteet == Luokka:Englantilaiset jalkapalloilijat Luokka:Vuonna 1972 syntyneet Luokka:Elävät henkilöt
Laval (Kanada)

Laval on Québecin provinssissa Kanadassa sijaitseva kaupunki ja hallinnollinen alue, jossa asui vuoden 2016 väestönlaskennan aikaan 422 993 ihmistä. Se kuuluu Montrealin esikaupunkialueeseen ja sijaitsee 34 kilometriä pitkällä ja noin 11 kilometriä leveällä Île-Jésus’n saarella Rivière-des-Prairies’n ja Rivière-des-Mille-Îles’n välissä. Se on väkiluvultaan Quebecin toiseksi suurin kaupunki. == Historia == Nykyisen Lavalin alueelle muutti ranskalaisia jesuiittoja vuonna 1636. Heitä ennen seudulla oli asunut mohawk-intiaaneja. Île-Jésus’n saarella sijainneet pikkukylät ja -kaupungit kasvoivat vuosien saatossa, kunnes niistä muodostettiin 6. elokuuta 1965 Lavalin kaupunki. Kaupunki sai nimensä François de Montmorency-Lavalilta, joka oli Québecin ensimmäinen roomalais-katolinen piispa ja Île-Jésus’n saaren ensimmäinen eurooppalainen omistaja. == Kuuluisia asukkaita == * Mario Lemieux, jääkiekkoilija * Alexandre Daigle, jääkiekkoilija * Martin Saint-Louis, jääkiekkoilija * José Théodore, jääkiekkoilija * Éric Perrin, jääkiekkoilija ==Lähteet== == Aiheesta muualla == Luokka:Québecin kaupungit Luokka:Québecin hallinnolliset alueet
Vuorikunta

Vuorikunta () on historiallinen termi, jota käytetään 1200-luvulta vuoteen 1859 keski-Ruotsissa olevista seuduista, joilla oli erioikeus harjoittaa vuorityötä. Ruotsinkielisen termin perusteella osaa Västmanlandista, Taalainmaan eteläosaa ja Värmlantin itäosaa kutsutaan nykyään Bergslageniksi. ==Katso myös== * Bergslagen Luokka:Ruotsin historia
Maidashi-Kyūdaibyōinmaen metroasema

Maidashi-Kyūdaibyōinmaen metroasema () on Japanissa Fukuokan kaupungin Higashin suuralueella sijaitseva metroasema. Maidashi-Kyūdaibyōinmaen asema on neljäs asema Hakozaki-linjalla. Asema on avattu 27. huhtikuuta 1984. Aseman lähellä sijaitsevat muun muassa: * Fukuokan prefektuurin toimisto * Fukuokan poliisin päämaja * Hakatan verotoimisto * Kyūshūn yliopisto ja sen sairaala * Higashin puisto * Yoshizukan rautatieasema ==Aiheesta muualla== * Maidashi- Kyūdaibyōinmae - aseman sivut Luokka:Hakozaki-linja
Karakteristika

Renkaan R karakteristika tarkoittaa algebrassa pienintä sellaista positiivista kokonaislukua n, että :na = 0 kaikilla a \in R, missä na = a + a + \cdots \+ a (summataan n kertaa). Jos tällaista lukua n ei ole olemassa, niin R:n karakteristika määritellään nollaksi. Usein R:n karakteristikaa merkitään char(R). Mikäli R on varustettu ykkösalkiolla 1R, niin karakteristika on pienin sellainen positiivinen kokonaisluku, että :n1R = 0. ==Lähteet== Luokka:Rengasteoria Luokka:Kuntateoria
Hakozaki-Miyamaen metroasema

Hakozaki-Miyamaen metroasema () on Fukuokan kaupungin Higashin suuralueella sijaitseva metroasema. Hakozaki-Miyamaen asema on viides asema Hakozaki- linjalla. Asema on avattu 31. tammikuuta 1986. Aseman lähistöllä sijaitsevat muun muassa: * Hakozakin temppeli * Hakozakin rautatieasema * Higashi-kun kaupungintalo * Fukuokan kaupungin itäinen terveyskeskus * Fukuokan prefektuurin kirjasto ==Aiheesta muualla== * Hakozaki-Miyamae - aseman sivut Luokka:Hakozaki-linja
Pekka Arbelius

Pekka Arbelius (s. 22. kesäkuuta 1960 Oulu) on suomalainen, 1980-luvulla maajoukkueessa pelannut jääkiekkoilija. Hänet valittiin Suomen Jääkiekkoleijonaksi numerolla 177. Nuorten SM-liigan pistepörssin Pekka Arbelius voitti kaudella 1978–1979. Arbelius edusti Suomea nuorten MM-kisoissa 1980. Arbelius pelasi SM-liigaa Oulun Kärpissä 1979–1985 ja JyP HT:ssä 1987–1990. Arbelius oli vuoden tulokas kaudella 1979–1980. Hän voitti yhden Suomen mestaruuden, yhden hopean ja kolme pronssia. Ruotsissa Arbelius pelasi vuodet 1985–1987 MoDo:n joukkueessa. Kärpissä ja Jypissä sekä Modossa hänet on palkittu kauden parhaana pelaajana.Jääkiekkomuseo 20-vuotiaana hän teki Kärppien kaikkien aikojen piste-ennätyksen yhdessä peliisä (2+5=7), Kärpät- Lukko 2.10.1980, jonka ennätyksen rikkoi myöhemmin Kari Jalonen 29.1.1987 käydyn ottelun Kärpät-Kalpa 15-4, jossa Kari Jalonen teki kärppien yhden ottelun henkilökohtaisen piste-ennätyksen tehoilla 3+6=9. Hänet valittiin SM- liigan avainpelaajaksi vuonna 1984. Hän oli Ruotsin vuoden tulokas kaudella 1985–1986. Arbelius edusti Suomen jääkiekkomaajoukkuetta 112 maaottelussa. Hän osallistui viisi kertaa MM-kisoihin ja kerran Kanada Cupiin. Vuonna 1985 Prahan MM-kisoissa Arbelius teki viisi maalia ja seuraavana vuonna 1986 Moskovassa kuusi maalia. Kaikkiaan hän teki MM-kilpailuissa 14 maalia ja sai seitsemän syöttöpistettä. MM-Prahassa 1985 hän saavutti tehot 5+4=9 ja MM- Moskovassa 1986 tehot 6+0=6, mikä yhteensä on 11 maalia kaksissa peräkkäisissä MM-kisoissa. Kärpissä Arbelius pelasi 372 ottelua, joissa hän teki 276 maalia ja 276 syöttöpistettä, yhteensä 525 pistettä pistekeskiarvolla 1,41. Pekka Arbelius on toiminut Oulun Kärppien hallituksessa vuodet 1995–2005 sekä Kärppä-Säätiön hallituksessa 2001–2005. Pekka Arbelius lopetti kiekkouransa vuonna 1994. Hänet aateloitiin Jääkiekkoleijonaksi vuonna 2006 numerolla 177. == Lähteet == *Arbeliuksen tiedot Jääkiekkomuseon sivulla === Viitteet === Luokka:Suomalaiset jääkiekkoilijat Luokka:Jarmo Wasaman muistopalkinnon voittajat Luokka:Vuonna 1960 syntyneet Luokka:Elävät henkilöt
Nathan Viisas

Nathan Viisas tai Viisas Nathan () on saksalaisen Gotthold Ephraim Lessingin ristiretkiaikaan sijoittuva runomuotoinen näytelmä, joka julkaistiin vuonna 1779. Aateromaania muistuttava teos on voimallinen kehotus uskonnolliseen suvaitsevaisuuteen. Kirkko kielsi sen esittämisen Lessingin omana elinaikana. Näytelmä oli kielletty myös Kansallissosialistisessa Saksassa. Suomeksi tekstin on kääntänyt Juhani Siljo, J. Enlund sekä Vesa-Tapio Valo/Matti Rossi. Tarina sijoittuu kolmannen ristiretken aikaiseen Jerusalemiin ja kertoo, kuinka juutalainen kauppias nimeltä Nathan, valistunut muslimisulttaani Saladin sekä tarinan ensi vaiheissa nimettömänä pysyvä kristitty temppeliritari rakentavat sillan uskojensa välille. Kolmen uskonnon kohtaaminen valottuu tarinan keskiössä olevan sormus-vertauksen kautta. Saladin kysyy Nathanilta, mikä uskonto on totta. Nathan vastaa kertomalla perintösormuksesta, jolla on maaginen ominaisuus, joka saa sen kantajan näyttämään Jumalan ja ihmiskunnan silmissä hyvältä. Sormus on kulkenut perintönä siirtyen aina isältä tämän rakkaimmalle pojalle. Kerran sormuksen haltijalla oli kolme poikaa, joita hän rakasti jokaista yhtä paljon. Heikkona hetkenä hän lupasi hurskauttaan sormuksen vuorollaan jokaiselle pojistaan. Etsiessään keinoa, jolla voisi täyttää lupauksensa, hän valmistutti sormuksesta kaksi jäljennöstä, jotka olivat ulkonäöltään täysin samanlaisia kuin aito sormus. Hän antoi kuolinvuoteellaan sormuksen kullekin kolmesta pojastaan. Pojat ajautuivat riitaan siitä, kenellä aito sormus oli. Viisas tuomari kehotti heitä elämään siten, että heidän sormuksensa voima osoittaisi itsensä. Nathan vertaa sormusta uskontoon sanoen, että kaikki meistä elävät sen uskon mukaan, jonka olemme saaneet kunnioittamiltamme ihmisiltä. Nathanin hahmo perustuu pitkälti Lessingin ystävään, filosofi Moses Mendelssohniin. Kuten tarinan Nathan Viisas ja Saladin, myös Lessing ja Mendelssohn viihtyivät shakkipelin parissa. ==Aiheesta muualla== * Juhani Siljon suomenkielinen käännös Luokka:Saksalaiset näytelmät Luokka:1779
Darren Boyko

Darren Boyko (s. 16. tammikuuta 1964 Winnipeg, Kanada) on entinen jääkiekkoilija. Hän oli pelipaikaltaan hyökkääjä. Boyko pelasi sekä NHL:ssä (Winnipeg Jets) että Elitserienissä (Frölunda) vain yhden ottelun, mutta SM- liigaa hän pelasi HIFK:n paidassa 11 vuoden aikana (1985–96) 476 ottelua ja teki niissä 171+235=406 pistettä. Suomessa Boyko voitti yhden hopean ja kolme pronssia. HIFK:n jälkeen Boyko kävi vielä pelaamassa kauden Saksassa Berlin Capitalsin joukkueessa. Vuodesta 1997 lähtien Boyko on toiminut Hockey Hall of Famessa kansainvälisten asioiden vastaavana. Boyko valittiin Suomen Jääkiekkoleijonaksi numerolla 180. ==Aiheesta muualla== *Boykon tiedot Jääkiekkomuseon sivulla Luokka:Kanadalaiset jääkiekkoilijat Luokka:Vuonna 1964 syntyneet Luokka:Elävät henkilöt
Halonen (albumi)

Halonen on suomalaismuusikko-lauluntekijä Kalervo ”Kassu” Halosen nimellä Halonen julkaistu soolouran debyyttialbumi vuodelta 1979. Albumi sisältää pääosin Halosen säveltämiä ja muun muassa Tasavallan Presidentti -yhtyeessä vaikuttaneen Frank Robsonin sanoittamia rock-kappaleita. Albumi julkaistiin Delta-levymerkillä LP-levynä ja C-kasettina sekä remasteroituna CD-levynä Warner Music Finlandin toimesta vuonna 2001. == Kappaleet == Kaikki kappaleet säveltänyt Kalervo Halonen ja sanoittanut Frank Robson, ellei toisin mainita. === A-puoli === # # # # # === B-puoli === # # # # # LP-levyn (DELP 21) takakannen tiedot, sanaliite ja levykeskiö. == Kokoonpano == === Muusikot === * Kalervo Halonen – laulut, taustalaulut (1, 3-4, 6-8), urut (soolot: 7, 9-10) ja flyygeli * Pekka Pohjola – bassokitara * Vesa Aaltonen – rummut * Juha Björninen – kitara (soolot: 8, 10) * Janne Louhivuori – kitara (soolot: 1-2, 7), slide-kitara (2) * Janne Schaffer – kitara (4-6, 9, lead: 5-6, soolot: 4-5, 9) * Sandra Sully – taustalaulut (3) * Bernie Givens – taustalaulu (3) * Markku Johansson – trumpetti (2, 4, 6) * Pentti Lahti – alttosaksofoni (2, 4, 6, soolo: 6) * Juhani Aaltonen – tenorisaksofoni (2, 4, 6) * Mircea Stan – vetopasuuna (2, 4, 6) * Helsingin sinfoniaorkesteri johtajana Jorma Ylönen – jouset (10) * Frank Robson – taustalaulu (1, 8) === Tuotanto === * Tom Vuori – äänitys (Finnscandia-studiot, Helsinki, marraskuu 1978-toukokuu 1979) * Antti Joki – äänitys (taustalaulut ja urkusoolot; Finnscandia-studiot, Helsinki, marraskuu 1978-toukokuu 1979) * Jukka Teittinen – miksaus (Finnscandia Studios, Helsinki, marraskuu 1978-toukokuu 1979) * Erik Uddström – valokuvat * Raine Angelvuo – kansi * Kalervo Halonen – tuottaja * Robbie Lindberg – tuottaja * Jaakko Salo – tuottaja == Lähteet == == Aiheesta muualla == * Albumi äänitetietokannassa Luokka:Vuoden 1979 esikoisalbumit Luokka:Kassu Halosen albumit Luokka:Kassu Halosen tuottamat albumit Luokka:Jaakko Salon tuottamat albumit
Kevät Nousiainen

Kevät Iiris Maaria Nousiainen (o.s. Nieminen, s. 15. helmikuuta 1950 Helsinki) on Turun yliopiston oikeusvertailun ja yleisen oikeustieteen emeritaprofessori. Koulutustaustaltaan hän on oikeustieteen tohtori. Nousiainen jäi eläkkeelle 1. kesäkuuta 2017. Nousiainen toimi Turun yliopiston vertailevan ja yleisen oikeustieteen professorina vuonna 1996 ja Helsingin yliopiston naisoikeuden ja oikeusteorian määräaikaisena professorina 1997–2006. Minna Canth -akatemiaprofessori hän oli vuosina 2005–2009. Vuonna 2009 hän palasi hoitamaan aiempaa professuuriaan Turun yliopistoon. Nousiainen on tehnyt Suomessa uraauurtavaa työtä sukupuoleen, tasa-arvoon ja syrjintään liittyvien oikeudellisten kysymysten tutkimuksessa ja opetuksessa. Hän on toiminut eri tahojen asiantuntijana käsiteltäessä tasa-arvoa, syrjintää, naisten ihmisoikeuksia ja naisiin kohdistuvaa väkivaltaa. Nousiaiselle myönnettiin Helsingin yliopiston Maikki Friberg -tasa- arvopalkinto vuonna 2003. Hän on saanut myös Kettil Bruun -palkinnon vuonna 2004. == Teoksia == * ==Lähteet== ==Aiheesta muualla== * * Kevät Nousiainen Helsingin yliopiston naisoikeuden oppiaineen sivuilla Luokka:Suomalaiset oikeustieteilijät Luokka:Akatemiaprofessorit Luokka:Helsingin yliopiston professorit Luokka:Suomalaiset feministit Luokka:Suomalaiset juristit Luokka:Oikeusfilosofit Luokka:Vuonna 1950 syntyneet Luokka:Elävät henkilöt Luokka:Suomalaiset professorit
Joseph McManners

Joseph McManners (s. 3. joulukuuta 1992 Canterbury, Englanti) on englantilainen poikasopraano ja musikaalinäyttelijä, joka innostui laulamisesta 8-vuotiaana kuultuaan Titanic-elokuvan tunnuskappaleen My Heart Will Go On. Hänen isänsä on englantilainen tv-tuottaja Hugh McManners. McManners pyrki Canterburyn Simon Langton Grammarin poikakuoroon ja pääsi monien hakijoiden joukosta sinne. Paikalliset kykyjenetsijät huomasivat hänet nopeasti ja häntä pyydettiin esittämään pääosaa Oliver-musikaalissa Canterburyssa. Tämän jälkeen häntä pyydettiin koekuvauksiin BBC:n tuottamaan produktioon The Little Prince (suom. Pikku prinssi) ja hän sai osan 25 000 hakijan joukosta. Tämän roolin johdosta Sony BMG:n kykyjenetsijät kiinnostuivat hänestä ja tarjosivat hänelle suoraan neljän albumin kattavaa kahden miljoonan punnan suuruista levytyssopimusta. Vuonna 2006 sopimus kuitenkin purettiin taiteellisten erimielisyyksien vuoksi. Hänen debyyttialbuminsa "In Dreams" julkaistiin 5. joulukuuta 2006 ja se oli ehdolla Englannissa vuoden 2006 parhaaksi klassiseksi albumiksi. ==Aiheesta muualla== *Joseph Mcmannersin virallinen kotisivu * Luokka:Brittiläiset laulajat Luokka:Englantilaiset näyttelijät Luokka:Vuonna 1992 syntyneet Luokka:Elävät henkilöt
Deep Forest

Deep Forest on ranskalainen yhtye, jonka perustivat muusikot Eric Mouquet ja Michel Sanchez vuonna 1992. Yhtye on säveltänyt ambient-tyylistä musiikkia johon sekoittuu vahvoja etnisiä vaikutteita. Vuonna 1993 yhtye oli Grammy- ehdokas "Paras maailmanmusiikkialbumi" -luokassa (Best World Music Album) ja voitti saman palkinnon vuonna 1996 albumillaan Boheme. Yhtyeen albumeja on myyty yli 10 miljoonaa. Osa myynnistä saaduista tuloista on lahjoitettu hyväntekeväisyyteen. Sanchez lähti yhtyeestä laulajan soolouralle 2005, jonka jälkeen vain Mouquet on tehnyt musiikkia Deep Forest -nimikkeellä.Käyttäjä "DeepForest" (=Eric Mouquet) Youtube-videon "Andromeda" (watch?v=wQzZtXicnTU) kommenteissa == Diskografia == === Albumit === * * * * * * * * * (Vain Japanin markkinoille) * * * * * === Singlet === * * * * * * * * * * * * * * * * * * * * == Lähteet == == Aiheesta muualla == * Eric Mouquetin kotisivu * Michael Sanchezin kotisivu * Deep in the Jungle - Deep Forest fan site * Dan Lacksmanin kotisivu * Lyrical translations of Deep Forest albums Luokka:Maailmanmusiikkiyhtyeet Luokka:New age -yhtyeet Luokka:Ranskalaiset elektronisen musiikin yhtyeet Luokka:Grammy-palkinnon saajat Luokka:Ambient- artistit
Jarmo Männistö

Jarmo Männistö (s. 1. marraskuuta 1947 Tampere) on suomalainen jääkiekkohuoltaja. Hänet valittiin Suomen Jääkiekkoleijonaksi numerolla 184. Männistö toimi Tampereen Tapparan apulaishuoltajana vuosina 1968–1980 ja päätoimisena huoltajana hän on toiminut vuodesta 1986 lähtien. ==Aiheesta muualla== *Männistön tiedot Jääkiekkomuseon sivulla Luokka:Suomalaiset jääkiekkohuoltajat Luokka:Vuonna 1947 syntyneet Luokka:Elävät henkilöt
Norvestia

Norvestia Oyj on suomalainen, vuoteen 2017 astihttps://www.arvopaperi.fi/porssitiedotteet/norvestia-oyj-n-osake-poistuu- nasdaq-helsingista-6644696 Helsingin pörssissä noteerattu sijoitusyhtiö. Norvestia kuului aiemmin Kaupthing Bank -konserniin. Yhtiö sijoittaa pääasiassa Pohjoismaisissa pörsseissä noteerattuihin arvopapereihin. Tavoitteekseen sijoitustoiminnassa Norvestia ilmoittaa hyvän riskikorjatun tuoton tuottamisen, ja se onkin hajottanut omistuksiaan laajalti niin suoriin osakeomistuksiin, hedge-rahastoihin kuin optioihinkin. Nykyinen nimi Norvestia rekisteröitiin 1996. Yhtiön substanssi oli 10,19 euroa osaketta kohti vuoden 2015 lopussa. Norvestia on perinteisesti tunnettu hyvänä osingonmaksajana ja sen omavaraisuusaste on korkea. Hallituksen puheenjohtajana toimii J.T. Bergqvist. Vuoden 2015 lopussa CapMan Oyj omisti 28,7 % Norvestian osakkeista ja äänivallastaNorvestia vuosikertomus 2015. 2016. s. 10. Norvestia Oyj:stä tuli CapMan-konsernin tytäryhtiö 19.12.2016. CapMan Oyj omisti 92,5 prosenttia Norvestian osakkeista 31.3.2017. https://www.norvestia.fi/ ==Historiaa== Yhtiö perustettiin vuonna 1984 nimellä SYP-Invest Oy, ja pörssiin se listautui seuraavana vuonna. SYP-Investin perusti Suomen Yhdyspankki. Perustamisen takana oli vuonna 1983 säädetty sijoitusyhtiölaki. SYP-Investin avulla pankki sai liikkuma-alaa osakemarkkinoilla ja osakeomistusten kautta vaikutusvaltaa muihin yhtiöihin. Vaikka SYP-Invest oli itsenäinen pörssiyhtiö, Yhdyspankki valvoi pitkälti sen toimintaa. Yhtiön yleisöanti syksyllä 1984 sujui hyvin. Annilla kerätyillä rahoilla rakennettiin osakesalkku kehitysyhtiöiden tavoin. Alkutaival oli menestyksekäs. Alkumenestyksen jälkeen ilmeni ongelmia. Pankki luopui myöhemmin kokonaan omistusosuudestaan SYP-Investissä. ==Lähteet== ==Aiheesta muualla== *Yrityksen kotisivu (Ei enää toiminnassa) * SYP-Invest / Norvestia: pörssihistoriaa (porssitieto.fi) Luokka:Entiset suomalaiset pörssiyhtiöt
Harry Bogomoloff

Harry ”Bogo” Bogomoloff (s. 10. kesäkuuta 1944 Helsinki) on suomalainen poliitikko, urheiluvaikuttaja ja jääkiekkotuomari. Hän on koulutukseltaan valtiotieteiden maisteri. == Ura == Harry Bogomoloff on ollut Helsingin kaupunginvaltuustossa vuodesta 1985. Hän on toiminut kaksi vuotta Helsingin kaupunginhallituksen puheenjohtajana ja kahdeksan vuotta Helsingin kaupunginvaltuuston kokoomusryhmän puheenjohtajana. Valtuuston ensimmäisenä varapuheenjohtajana hän on ollut vuodesta 2005 alkaen. Bogomoloff on toiminut monenlaisissa jääkiekon taustatehtävissä. Hän on ollut Suomen Jääkiekkoliitossa eri tehtävissä vuodesta 1990 ja liiton varapuheenjohtaja vuodesta 1997. Lisäksi hän on toiminut Jääkenttäsäätiön toimitusjohtajana vuodet 1974-2013 ja Kansainvälisessä jääkiekkoliitossa IIHF:ssä eri tehtävissä. Hän on myös ollut mukana kaikissa Suomessa järjestetyissä jääkiekon MM-kisoissa. Bogomoloffilla on myös voimassa oleva erotuomarikortti. Hän toimi SM-sarjassa erotuomarina vuosina 1962–1965. Bogomoloff valittiin Suomen Jääkiekkoleijonaksi numerolla 185. Harry Bogomoloffin isä oli urheiluvaikuttaja Boris Bogomoloff ja setä jalkapalloilija Oleg Bogomoloff.Risto Rantala, Markku Siukonen, Seppo Tukiainen (vastaavat toimittajat): Urheilumme Kasvot Osa 3: Palloilu, s. 358-359. Jyväskylä: Oy Scandia Kirjat Ab, 1973. Heinäkuussa 2012 Harry Bogomoloff aiheutti pienimuotoisen kohun kertomalla pitävänsä Lapin yliopistoa elätettävien reservaattina, josta valmistuneet kelpaavat vain lumitöihin. Bogomoloff pyysi myöhemmin anteeksi puheitaan. Bogomoloff aiheutti kohun 7. toukokuuta 2018 Facebookissa tekemällä päivityksellään: ”Rantapuistossa (pohjoisranta) liikkui illansuussa kolmen balkanintumman miehen porukka, ilman järkevän tuntuista syytä. Tiedoksi.” Päivitys tuomittiin laajalti rasistisena. == Lähteet == == Aiheesta muualla == *Bogomoloffin tiedot Jääkiekkomuseon sivulla Luokka:Kansallisen Kokoomuksen poliitikot Luokka:Suomalaiset jääkiekkovaikuttajat Luokka:Suomalaiset jääkiekkotuomarit Luokka:Nykyiset Helsingin kaupunginvaltuutetut Luokka:Suomen venäläiset Luokka:Vuonna 1944 syntyneet Luokka:Elävät henkilöt
Urpo Helkovaara

Urpo Helkovaara (s. 2. tammikuuta 1947 Jyväskylä) on suomalainen jääkiekkovaikuttaja. Helkovaara toimi SM-liigan toimitusjohtajana vuosina 1989–2006. Ennen toimitusjohtajan pestiä hän ehti toimia neljä vuotta SM- liigan hallituksen jäsenenä. Helkovaara oli pitkään myös JyP HT:n toiminnassa mukana muun muassa toimitusjohtajana vuosina 1981–1989. Vuosina 1994–1998 hän toimi IIHF:ssä. Helkovaara valittiin Suomen Jääkiekkoleijonaksi numerolla 186. Suomen Jääkiekkoliiton kultainen ansioristi hänelle myönnettiin 2009. == Aiheesta muualla == *Helkovaaran tiedot Jääkiekkomuseon sivulla Luokka:Suomalaiset jääkiekkovaikuttajat Luokka:Vuonna 1947 syntyneet Luokka:Elävät henkilöt
Marvin Minsky

Marvin Lee Minsky (9. elokuuta 1927 New York City, New York – 24. tammikuuta 2016 Boston, Massachusetts)Marvin Minsky oli yhdysvaltalainen tietojenkäsittelytieteilijä ja kognitiotieteilijä. Hän tutki erityisesti tekoälyä. Minsky toimi MIT:n professorina. Hän suoritti matematiikassa kandidaatin tutkinnon Harvardissa ja tohtorin tutkinnon Princetonissa. Vuonna 1982 Minsky kirjoitti lehtiartikkelin, jonka mukaan ”kestää aikansa, kunnes ihminen oppii yleisestä järjellisestä päättelykyvystä, jolla koneista voisi tehdä yhtä älykkäitä kuin ihmiset”. Minskyn mukaan yksi haaste tietokoneiden saamisessa ajattelemaan ihmisen tavoin on vanhojen ajatusten virheellisyys: termit kuten "tietoisuus", "oppiminen" ja "muisti" ovat "matkalaukkusanoja", jotka ovat yhdistelmiä useista eri ajatuksista. Vanhat sanat on muodostettu ennen tietojenkäsittelytieteen ilmestymistä ja 1950-luvulta lähtien on kehitetty parempia sanoja. Minsky sai Turing-palkinnon vuonna 1969. Hän sai myös muun muassa Japani-palkinnon tekoälyä koskevasta tutkimuksestaan osana teknologian ja ihmiskunnan vaurauden sekä hyvinvoinnin integraatiota. Vuonna 2019 Minskyä syytettiin seksuaalisista väärinkäytöksistä. Yksi Jeffrey Epsteinin uhriksi väitetty nainen nimeltä Virginia Guiffre sanoi tulleensa pakotetuksi harrastamaan seksiä Minskyn kanssa. Tapahtuneen aikaan Minsky olisi ollut 73 ja hän 17. Minskyä puolusti ainakin hänen ystävänsä Richard Stallman, joka joutui mielipiteidensä vuoksi eroamaan MIT:ltä ja Free Software Foundationin johdosta.https://arstechnica.com/tech-policy/2019/09/richard- stallman-leaves-mit-after-controversial-remarks-on-rape/ https://www.bostonmagazine.com/news/2019/09/18/mit-richard-stallman-resigns- epstein/ ==Lähteet== * ===Viitteet=== ==Aiheesta muualla== *Minsky MIT:n sivuilla * Marvin Minskyn muistokirjoitus Helsingin Sanomissa Luokka:Yhdysvaltalaiset tietojenkäsittelytieteilijät Luokka:Yhdysvaltalaiset tietotekniikan kehittäjät Luokka:Massachusetts Institute of Technologyn professorit Luokka:Yhdysvaltalaiset professorit Luokka:Vuonna 1927 syntyneet Luokka:Vuonna 2016 kuolleet Luokka:Turing-palkinnon saajat
Elementti

Elementti voi tarkoittaa ainakin seuraavia asioita: * elementti, klassismin alkuaine * perusosa, perusaines, perustekijä * sähköpari * virtapiirin osa: piirielementti, piirialkio * matemaattinen alkio * olotila, paikka * rakentamisessa käytettävä valmisosa: esimerkiksi pienelementti, suurelementti tai tilaelementti == Lähde == * Internet-versio MOT Kielitoimiston sanakirja 1.0
M396

M396 (englanniksi koko nimeltään 155 mm Extended-Range Cargo Projectile M396 ) on israelilainen Israel Military Industries Ltd.:n valmistama kuorma-ammus 155 mm:n tykeille. Se kykenee kuljettamaan 49 M85-tytärammusta.Sénat: Travaux parlementaires > Rapports > Rapports d'information > Les armes à sous- munitions, Rapport d'information n° 118 (2006-2007) de M. Jean-Pierre PLANCADE et Mme Joëlle GARRIAUD-MAYLAM, fait au nom de la commission des affaires étrangères, déposé le 13 décembre 2006, 13.12.2006 Britannian maavoimat ovat hyväksyneet sen tunnuksella L20A1 ja Sveitsin puolustusvoimat KaG90. M396:n kantama vaihtelee tykin putken pituudesta johtuen 30 kilometristä (L39) 36 kilometriin (L52). Israel Military Industries: Artillery Ammunition, Cargo Ammunition, 155-mm Extended-Range Cargo Projectile M396, luettu 25.2.2007 09:24 Suomessa 155 K 98:n putken mitta on L52 eli 52 x kaliiperi. M396:a (L20A1) käyttivät muun muassa britit Irakin sodassa. The Guardian Unlimited: Hundreds of Iraqis 'killed by cluster bombs', Julian Borger, 12.12.2003 ==M395:n ja M396:n käyttäjävaltiot== * * * * * * * * * * * Britannialla on varastossaan 59 364 ja Yhdysvalloilla 5 000 M395:ia tai M396:ia. M395:ä ja M396:ä on käytetty muun muassa kesällä 2006 Libanonissa. == Muualla == * Britannia, L20A1Sénat: Travaux parlementaires > Rapports > Rapports d'information > Les armes à sous-munitions, Rapport d'information n° 118 (2006-2007) de M. Jean-Pierre PLANCADE et Mme Joëlle GARRIAUD-MAYLAM, fait au nom de la commission des affaires étrangères, déposé le 13 décembre 2006, 13.12.2006 * Saksa, DM 632Sénat: Travaux parlementaires > Rapports > Rapports d'information > Les armes à sous-munitions, Rapport d'information n° 118 (2006-2007) de M. Jean-Pierre PLANCADE et Mme Joëlle GARRIAUD-MAYLAM, fait au nom de la commission des affaires étrangères, déposé le 13 décembre 2006, 13.12.2006 * Sveitsi, KaG90 ==Lähteet== ==Aiheesta muualla== *Human Rights Watch: A dirty dozen cluster munitions PDF-tiedostomuoto luokka:Kuorma- ammukset
Robert Solow

Robert Merton Solow (23. elokuuta 1924 New York City, New York – 21. joulukuuta 2023 Lexington, Massachusetts) oli yhdysvaltalainen ekonomisti. Solow on tutkinut erityisesti talouskasvua. Hänen kuuluisin tuotoksensa on Solow’n kasvumalli. Solow suoritti opintonsa Harvardin ja Columbian yliopistoissa. Harvardissa hän suoritti 1947 alemman korkeakoulututkinnon, ja vuonna 1949 hän valmistui maisteriksi ja 1951 tohtoriksi. Solow alkoi 1949 opettaa MIT:ssä. Taloustieteen professoriksi hän nimettiin 1958, ja vuonna 1995 hänestä tuli emeritusprofessori. Solow alkoi 1950-luvulla kehittää matemaattista mallia siitä, miten kansallinen talouskasvu jakaantuu eri tekijöihin. Solow osoitti, että tekninen kehitys vaikutti talouskasvuun enemmän kuin pääoman tai työvoiman kasvu, mikä oli ristiriitassa perinteisen taloustieteen ajattelun kanssa. Hän esitti vuoden 1957 artikkelissaan ”Technical Change and the Aggregate Production Function”, että noin puolet talouskasvusta tulee muista tekijöistä kuin pääoman tai työvoiman kasvusta. Hän sijoitti tämän nimellä Solow’n residuaali teknisiin keksintöihin. Solow oli keynesiläinen ja kritisoi julkisuudessa muiden suuntien taloustieteilijöitä. Hänen nokkelien huomautusten kohteeksi joutuivat muun muassa John Kenneth Galbraithin tapaiset interventionistit ja Milton Friedmanin tyyliset vapaiden markkinoiden kannattajat. Solow sai Nobelin taloustieteen palkinnon vuonna 1987. Hänelle on myönnetty myös John Bates Clark Medal ja National Medal of Science. ==Katso myös== *Tuottavuusparadoksi == Lähteet == ==Aiheesta muualla== *Solow Nobel-säätiön sivuilla Luokka:Yhdysvaltalaiset taloustieteilijät Luokka:Massachusetts Institute of Technologyn professorit Luokka:Nobelin taloustieteen palkinnon saajat Luokka:Yhdysvaltalaiset professorit Luokka:Vuonna 1924 syntyneet Luokka:Vuonna 2023 kuolleet
M74 (tytärammus)

M74-tytärammus kuva Kuvaus Tyyppi Valmistaja Valmistusmaa Käyttöönotto Kuorma- ammukset M39 Valmistusmäärä Ominaisuudet Laboratorioräjähtämättömyys-% Kenttäräjähtämättömyys-% Massa Henkilövaikutus Miinavaikutus Panssarivaikutus Käyttö M74 on yhdysvaltalainen tytärammus, joita maavoimien ohjusjärjestelmä M39 kykenee kuljettamaan 950 kappaletta. Luokka:Tytärammukset en:ATACMS
Christian Dotremont

Christian Dotremont (12. joulukuuta 1922 Tervuren, Belgia – 20. elokuuta 1979 Buizingen) oli belgialainen kirjailija ja kuvataiteilija. Pariisissa asuessaan vuosina 1941–1942 hän osallistui La main à plume -nimisen surrealistiryhmän toimintaan ja tutustui Paul Éluardiin, Pablo Picassoon ja Gaston Bachelardiin. Dotremont on perustanut Le ciel bleu-, Les deux sœurs- sekä Strates-julkaisut. Dotremont perusti yhdessä tanskalaisen kuvataiteilijan, Asger Jornin, hollantilaisen taidemaalarin, Karel Appelin ja belgialaisen runoilijan, Joseph Noiret’n kanssa Cobra-taiteilijaryhmän, jonka nimi tulee kunkin taiteilijan pääkaupungin nimestä CO(henhagen)BR(ussels)A(msterdam). Dotreamont julkaisi ensimmäisen romaaninsa, La pierre et l’oreiller, vuonna 1955. Runot ovat ilmestyneet kokoelmissa Abstates (1990) ja Livres poétiques complètes (1998). Dotremont oli Pohjolan ihailija. Asper Jornin seurassa hän teki ensimmäisen matkansa Tanskaan. Hän on käynyt myös Norjassa, Ruotsissa ja Suomessa. Vuonna 1962 hän keksi logogrammin, jossa yhdistyy teksti ja kuva. Logogrammejaan hän teki paksulla kepillä lumeen tai jäähän. Nämä "jäälogot" tai "lumilogot" on ikuistanut valokuviin belgialainen valokuvaaja Caroline Ghyselen, joka seurasi usein mukana Dotremontin Lapin matkoilla. Hän teki kymmenisen matkaa Lappiin toteuttaen runo- ja kuvateoksia paperille, puuhun, lumeen ja jäähän. == Kirjallisuutta == * The logogrammes by Christian Dotremont, 1972 * Dotremont et ses écrivures: Entretiens avec les logogrammes, 1978 * Christian Dotremont & Michel Butor: Cartes et lettres. Correspondance 1966–1979, 1986. * Pierre Alechinsky: Dotremont et Cobra-Forêt, 1988 * Françoise Lalande: Christian Dotremont: l’inventeur de Cobra, 1998 * Georges A. Bertrand: Dotremont, un Lapon en orient, 2005 == Aiheesta muualla == * Christian Dotremont Cobra Artissa * Cobra Art * Dotremont – les logogrammes, 1972 Luokka:Belgialaiset kirjailijat Luokka:Vuonna 1922 syntyneet Luokka:Vuonna 1979 kuolleet
Hiustenlähtö

Hiustenlähtö tarkoittaa ainakin seuraavia asioita: * Alopecia - hiusten ja muiden karvojen lähtöön liittyvät sairaudet. * Kalju - hiukseton pää.
Marko Tiusanen

Marko Tapio Tiusanen (s. 29. toukokuuta 1971 Helsinki) on suomalainen näyttelijä. Hänen tunnetuin elokuvaroolinsa on Aleksis Kivi Aleksis Kiven elämä -elokuvassa vuodelta 2002. Toinen merkittävä elokuvarooli on Moilanen Juha Koirasen kehutussa televisioelokuvassa Partanen (2003). Tiusanen on toiminut näyttelijänä Jyväskylän kaupunginteatterissa vuosina 2000–2006. Venäjällä, Petroskoin Kansallisessa teatterissa hän työskenteli vuosina 2006–2009, ja Oulun kaupunginteatterissa vuosina 2009–2011. Freelancenäyttelijänä hän on työskennellyt Euroopassa mm. Platform11+-projektissa. Nuoruudessaan Tiusanen harrasti näyttelemistä Masalan nuorisoteatterissa Kirkkonummella, sekä Ilves-teatterissa. Tiusanen valmistui Teatterikorkeakoulusta vuonna 2003 teatteritaiteen maisteriksi. Ennen teatterikoulua hän opiskeli ammattikoulussa automaalariksi. == Filmografia == === Elokuvat === Vuosi Elokuva / TV-elokuva / Lyhytelokuva Rooli 1996 Joulubileet pankin asiakas 1997 Pinkee Onneli mies jota suudellaan 1998 Armon aika Tuomas Tuomaanpoika 2002 Aleksis Kiven elämä Aleksis Kivi 2003 Partanen Moilanen Helmiä ja sikoja ulosottomies 2004 Keisarikunta Kuivasto 2006 Matti pappi 2007 V2 – Jäätynyt enkeli huolestunut mies Vareksen kolaripaikalla 2009 Leikin loppu Petroskoissa mies === Televisiosarjat === Vuosi Televisiosarja Rooli 1996 Ihmeidentekijät toimitusmies 1999 Enon varjo Zappa Himanen 2000 Kylmäverisesti sinun Petteri Wiik Raid 2001 Korkeajännitystä – eli sähköä kotiin kuljetettuna öljymies 2005 Käenpesä hierottava mies 2006 Ilonen talo 2012 Karjalan kunnailla == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1971 syntyneet Luokka:Elävät henkilöt
AT2 (sirotemiinaraketti)

AT 2 on Dynamit Nobelin Saksan hallituksen tilauksesta ja Nato yhteistyön puitteissa valmistama sirotemiinaraketti, joka kykenee kuljettamaan 28 panssarimiinaa kerralla. Naton tarve oli kehittää MLRS-järjestelmään mahdollisuus hidastaa tai pysäyttää panssarijoukkojen eteneminen levittämällä panssarimiinoja nopeasti suurehkolle alueelle.Military Technology s. 37 Rakettimoottori, ohjaussiivekkeet ja perän irrotusmekanismi on sama kuin vaiheen I M77 siroteraketissa. 28 kappaletta panssarimiinoja pakataan kuhunkin rakettiin seitsemänä neljän miinan levityskanisterina. M270 MLRS kykenee laukaisemaan 12 rakettia, joten yhdellä latauksella voidaan levittää yhteensä 336 panssarimiinaa. Maahan pudottuaan miina nousee erityisen järjestelmän avustamana oikeaan asentoon. Siinä on ontelopanos, joka laukeaa herätesytyttimellä. Laukaisuhetkellä voidaan ennalta asettaa miinan omatuhojärjestelmään jokin kuudesta ajasta. Rypälepommikiellon myötä sirotemiinojen käytöistä on pääosin luovuttu, ainakin kunnes maastoon jäävien räjähtämättömien ammusten ongelmasta päästään. ==Lähteet== * === Viitteet === Luokka:Kuorma-ammukset Luokka:Suomen puolustusvoimien kalusto
Siskonmakkara

Siskonmakkara on makkara, jota myydään raakana (joskus pakastettuna) makkaramassana ja kypsennetään ennen ruokailua.MTV Värikäs Arki Nykyään siskonmakkaraa on saatavana myös kypsänä einestuotteena. Alkujaan siskonmakkarat on tehty lampaan suoleen, nykyisin jopa muoviin. Siskonmakkaran nimen lähtökohta on ranskan sana saucisse = 'makkara', josta saksalainen Sausischen, josta edelleen ruotsin siskonkorv ja venäläinen nakkimakkaroita tarkoittava сосиски, muinoin susiskon.Rahola Ranskan kielen sana saucisse puolestaan tulee italian sanasta salsiccia, jonka pohjana on latinan suolaa tarkoittava sana sal. ==Ruokalajit== Yleisin siskonmakkarasta tehtävä ruokalaji on siskonmakkarakeitto, jossa makkarat kypsyvät keittoliemessä ja maustavat samalla liemen. Jos makkara on tehty luonnonsuoleen tai muuhun syötävään, makkarat voi pilkkoa kuorineen, jolloin ne pursuvat ulos kuoresta. Muuten makkarat pursotellaan keittoon möykkyinä. Keitossa on kirkas liemi, ja makkaran lisäksi siinä on peruna- ja juureskuutioita. Mausteina käytetään esimerkiksi liemikuutioita, persiljaa ja mauste- tai mustapippuria. Siskonmakkarasta voi tehdä myös muun muassa makkarastroganoffia tai makaronilaatikkoa, jossa on jauhelihan tilalla siskonmakkaraa. Wikikirjaston keittokirjassa on resepti aiheesta: Siskonmakkarakeitto ==Lähteet== Luokka:Makkarat Luokka:Suomalainen keittiö